Diari Oficial de la Generalitat Valenciana


Sumari del DOGV 1428, del 22-11-1990 (1990/819507)

RESOLUCIÓ de 25 d'octubre de 1990, de la Direcció General de Treball, per la qual ordena el registre, el dipòsit i la publicació de l'acord sobre revisió salarial per a 1990-91, del Conveni Col.lectiu de Manipulat i Envasat per al Comerç i Exportació de Cítrics de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1428

Data del DOGV
:   22-11-1990

Secció del DOGV
:   ALTRES DISPOSICIONS

Número del document
:   1990/819507


Data del document
:   25-10-1990

Organisme emissor
:   Conselleria de Treball i Seguretat Social

Tipus de document
:   Resolució

Resolució de 25 d'octubre de 1990, de la Direcció General de Treball, per la qual ordena el registre, el dipòsit i la publicació de l'acord sobre revisió salarial per a 1990-91, del Conveni Col.lectiu de Manipulat i Envasat per al Comerç i l'Exportació de Cítrics de la Comunitat Valenciana.  
Vist el text de l'acord adoptat el 20 de setembre de 1990, per la comissió paritària del Conveni Col·lectiu de Treball de Manipulat i Envasat per al Comerç i Exportació de Cítrics de la Comunitat Valenciana, presentat davant aquesta Direcció General de Treball el 16.10.90, sobre revisió dels quadres salarials per a la campanya 1990/91, i de conformitat amb el que disposa l'art. 90.2 i 3 de la Llei 8/1980, de 10 de març, de l'Estatut dels Treballadors, els articles 1 i 2 del Reial Decret 1040/81, de 22 de maig, i allà previst en el Reial Decret 4105/82, de 29 de desembre, resolc:  
Primer  
Ordenar-ne la inscripció en el Registre de Convenis Col·lectius de Treball d'aquesta direcció general i el dipòsit, amb notificació a la comissió paritària.  
Segon  
Disposar-ne la publicació al Diari Oficial de la Generalitat Valenciana.  
València, 25 d'octubre de 1990. - El Director General de Treball: Eduard Montesinos i Chilet.  
Acta de la comissió paritària del Conveni de Manipulat i Envasat per al Comerç i Exportació de Cítrics de la Comunitat Valenciana.  
El 20 de setembre de 1990 es reuneixen a València els comissionats que es relacionen i, per unanimitat, prenen els acords següents:  
1. Revisar els quadres salarials establerts en el Conveni de Manipulat i Envasat per al Comerç i Exportació de Cítrics, incrementant-los, per al segon any de vigència, segons allò pactat en aquest, amb el percentatge de l?índex Ponderat dels Preus al Consum de l'any 1989 més un punt, o siga, un coeficient total de set enters noranta centèsims per cent.  
2. S'aproven els quadres salarials, revisats amb l'increment acordat del 7'9 per cent, que figuren en l'annex a aquest acorda sense perjudici de la clàusula de garantia salarial i actualització salarial que, quan escaiga, puga correspondre.  
Llegida aquesta acta pels compareixents, que hi són d?acord l'aproven i la signen juntament amb l'annex de quadres salarials al lloc i data indicats al començament d'aquesta.  
Comissionats empresarials: Vicent Bru i Parra, Bernat Carrió i Carrascosa, Rafael Capella i Villanova.  
Comissionats dels treballadors: Per UGT, Miguel Fernández Bayarri, Juan Manuel Delgado Sevilla, Jaime Agost Mamer, Constantino García Aparicio. Per CC OO, Lluís Molina i Caudel, Ana M. Junta Cespedes.  
Veure imatge